Avocatul Piperea – În ultimele 100 de zile, în România, decesele de cancer s-au TRIPLAT din cauza restricțiilor Covid-19
Gheorghe Piperea: „Anul trecut, pe vremea asta, în România, în fiecare zi mureau de cancer, în medie, 142 de oameni. În ultimele trei luni, media zilnică a deceselor din această cauză s-a triplat. De trei ori mai mulți cetățeni români cu drepturi, într-un stat (cică) democratic și social, au murit de cancer.

Câți dintre acești oameni au murit cu zile, pentru că nu li s-a permis internarea pentru diverse proceduri de tratament vom vedea, probabil, în procesele de malpraxis medical îndreptate împotriva unor țapi ispășitori ai medicinei și birocrației în halate…”

Dacă așa stau lucrurile, atunci guvernanții au o responsabilitate uriașă în cazul acestor morți pentru că s-a ajuns aici din cauza deciziilor panicarde pe care le-au luat.

În toată această perioadă, nu doar că s-au construit inutil spitale de campanie pentru bolnavii cu Covid-19, spitale folosite foarte puțin sau deloc, dar autoritățile medicale de pe lângă guvernul Orban, împotriva tuturor evidențelor, au blocat fără rost multe alte spitale, din mai toate județele, care au stat o lungă perioadă (și stau încă) mai mult goale, în timp ce bolnavii cronici cu multiple alte boli grave nu au avut acces la tratament medical adecvat.

Este suficient să ne amintim de cazul orașului Câmpina unde, deși Spitalul de Boli Infecțioase era dedicat bolnavilor cu noul Coronavirus și nu era ocupat decât parțial de bolnavi cu această infecție, Ministerul Sănătății a blocat pentru Covid-19 și Spitalul Municipal, unde 270 de cadre medicale au ajuns  să deservească UN SINGUR BOLNAV de Coronavirus, în timp ce mulți alți români, bolnavi de diverse boli grave au fost obligați să stea acasă, fără îngrijire adecvată. (Citește despre acest caz AICI)

Toate aceste lucruri ne demonstrează o crasă lipsă de previziune și profesionalism, o evidentă lipsă de responsabilitate.

Cine răspunde, așadar, pentru cei care au murit CU ZILE din alte cauze, pentru că autoritățile le-au blocat accesul în spitale și la un tratament adecvat? Cine e prostul în acest caz, domnule Iohannis?
[(('Supremația Românească',), 46), (('Remedii miraculoase',), 41), (('Înșelăciune', 'Controlul populației'), 37), (('Noua Ordine Mondiala',), 54), (('Reticență la vaccinare',), 260), (('Plandemic',), 181), (('Satiră',), 277), (('Remedii miraculoase', 'Religie'), 47), (('5G',), 67), (('Înșelăciune', 'Big Pharma'), 176), (('Armă biologică',), 256)]